Било је још неколико покушаја заговарања Плана З-4 као основе за политичко рјешење рата у Хрватској. Након што је Хрватска заузела Западну Славонију у операцији Бљесак почетком маја, Овен и Столтенберг су позвали хрватске и крајишке званичнике у Женеву у настојању да оживе план. Иницијатори су охрабривали Савјет безбједности ОУН и Група 7, која је у то вријеме припремала свој самит у Халифаксу. Састанку су присуствовали Овен, Столтенберг, Гајбрајт, Керестеџијанц, Ејде и Аренз као међународне дипломате; Српску Крајину су представљали Мартић, Микелић и Бабић, а делегацију Хрватске је предводио Шаринић. Шаринић је прихватио позив, тврдећи да је догађај био хрватски уступак зато што су хрватске власти сматрале да су ова питања унутрашња питања која би требало да се ријеше у Хрватској. У другу руку, делегација Српске Крајине инсистирала је на повлачењу Хрватске са територије коју је заузела раније тог мјесеца, прије него што су преговори могли и почети. С обзиром да то повлачење није тражио Савјет безбједности ОУН, Хрватска је одбацила захтјев и иницијатива је пропала.